पाएं अपने शहर की ताज़ा ख़बरें और फ्री ई-पेपरडाउनलोड करें
थाना लोपोके के तहत आते गांव छिड्डण में अपनी जमीन से ट्रैक्टर गुजारने से रोकने पर हरदीप सिंह नामक युवक का कत्ल किए जानेे में 4 आरोपी पुलिस ने सोमवार को गिरफ्तार कर लिए। आरोपियों की पहचान निरवैल सिंह, परमजीत सिंह, सरबजीत सिंह और जोबनप्रीत सिंह के रूप में हुई है। 1 मई को आरोपी निरवैल सिंह ने दोनाली से हरदीप पर फायर किए थे, जिससे उसकी मौत हो गई थी। थाना लोपोके की पुलिस ने मृतक के भाई व फर्द केंद्र अटारी में कार्यरत मनजीत सिंह की शिकायत पर गांव के निरवैल सिंह, परमजीत सिंह, परवेज सिंह, रोबिनप्रीत सिंह, जोबनप्रीत सिंह, गुरदीप सिंह, सरबजीत सिंह, सज्जन सिंह निवासी छिड्डण और दो अज्ञात आरोपियों के खिलाफ केस दर्ज किया था।
मृतक के भाई मनजीत सिंह ने बताया था कि उसका भाई हरदीप सिंह खेतीबाड़ी का काम करता था। आरोपी निरवैल सिंह की जमीन उनकी जमीन के पीछे है। उसकी जमीन को दूसरी तरफ से सरकारी रास्ता आता है, लेकिन निरवैल सिंह उनकी जमीन में से ही जबरन अपना ट्रैक्टर ट्राली निकालता है। 1 मई को उसके भाई हरदीप सिंह ने उसे जमीन से ट्रैक्टर ट्राली निकालने से रोका तो उसने अपने साथियों से मिलकर उसकी हत्या कर दी ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn